भारत ने स्नूकर विश्व कप में बेल्जियम को हराया  
पंकज आडवाणी और आदित्य मेहता के दमदार प्रदर्शन की मदद से भारत ने बैंकाक में स्नूकर विश्व कप के दूसरे दिन बेल्जियम को 3-2 से हराया।
पंकज आडवाणी और आदित्य मेहता के दमदार प्रदर्शन की मदद से भारत ने बैंकाक में स्नूकर विश्व कप के दूसरे दिन टीम चैम्पियनशिप में बेल्जियम को 3-2 से हराया।  भारत की शुरुआत खराब रही और सात बार के विश्व चैम्पियन आडवाणी पहले मुकाबले में लुका ब्रेसेल से हार गए। एशियाई खेलों के कांस्य पदक विजेता मेहता ने इसके बाद ब्योर्न हनेवेर को हराकर भारत को बराबरी दिलाई।  बेल्जियम ने युगल मुकाबला जीता लेकिन मेहता और आडवाणी ने एकल मुकाबले जीतकर ग्रुप सी में भारत को जीत दिला दी।  भारत सोमवार को उत्तरी आयरलैंड से 1-4 से हार गया था। टीम को अब गुरुवार को इंग्लैंड का सामना करना है।